寄題劉仲叟澤州園亭
作者：梅堯臣
朝代：宋

paragraphs: 城臨太行谷，谷暖宜草木。
既移洛陽花，又種阮家竹。
五色雜黄紅，一林常翠綠。
其間廣亭開，亦欲危榭築。
春歸百禽嚎，摶黍及布穀。
桑上啄椹食，林下窺果熟。
果收椹已盡，飛去不須逐。
婆娑黄楊樹，誰謂逢閏縮。
物猶有進退，此理何用告。
余心當郊君，未有地可卜。
綴書豈貪樂，且以苟微祿。